Строителството на главния кораб „Тоса“, е отменено съгласно условията на Вашингтонското военноморско съглашение. Корпусът му е използван за проверка на ефективността на неговата схема на брониране, след което той е потопен в пролива Бунго. Корпусът на втория линеен кораб – „Кага“, е преустроен в едноименният самолетоносач. В края на 1930-е „Кага“ поддържа японските войски в Китай по време на Втората китайско-японска война и взема участие в нападението над Пърл Харбър от 7 декември 1941 г. През януари 1942 г. самолетоносачът участва в нахлуването в Рабаул, в югозападната част на Тихия океан. По време на холандската кампания в Ост-Индия самолетите на „Кага“ участват в обединеното авионападение над Дарвин, Австралия. „Кага“ е потопен на 4 юни 1942 г. в Мидуейското сражение.